**ACORD DE PROTECȚIE A DATELOR**

 **Conferința „** **Modele pilotate de reintegrare pentru copii și tineri privați de libertate” ( 14 Aprilie 2022, orele 09.30 – 17.00),** pe platforma **ZOOM**

**Proiectul PRECISION**

În conformitate cu Regulamentul UE 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date, Fundația Terre des hommes Elveția în calitate de Operator, București, strada Franzelarilor nr. 6, sector 2, cod de înregistrare 21184194 (denumită în continuare "Tdh"), se angajează să prelucreze datele cu caracter personal în condiții de siguranță, cu bună credință și în conformitate cu prevederile legale.

Prin prezenta vă informăm că lista de prezență la eveniment (care va conține numele și prenumele dumneavoastră, semnătura, email, instituția pe care o reprezentați, funcția dvs.) este necesară pentru Tdh pentru îndeplinirea obligațiilor contractuale și implementarea proiectului Precision, cofinanțat de Fundația MEDICOR. Astfel, putem dovedi că evenimentul a avut loc și cheltuielile sunt eligibile. Lista de prezență va fi atașată facturilor la eveniment, arhivate în siguranță timp de 10 ani conform legislației contabile, vizualizate de partenerii direct implicați în proiect, audit, firme de contabilitate, donator.

**Avem nevoie de consimțământul dvs. pentru a prelucra datele dvs. personale (email, nume și prenume, semnatură, instituție, funcție, imagine, voce) pentru:**

1. Înregistrarea Conferinței.

De asemenea, vă rugăm să rețineți că:

- dacă porniți camera, imaginea dvs. va fi vizibilă pentru ceilalți participanți și va fi înregistrată;

- în funcție de setările dumneavoastră, informațiile personale pot fi disponibile pentru ceilalți participanți;

- dacă vă partajați ecranul, orice informație conținută de acesta va fi vizibilă pentru ceilalți participanți și înregistrată.

2. Diseminarea înregistrărilor evenimentului.\*

3. Invitarea dumneavoastră la alte evenimente organizate de Tdh. Vă puteți dezabona trimițându-ne cererea dvs. la dpo@tdh.ch.

\*Materialele foto-video rezultate vor fi utilizate strict în scopul informării și promovării evenimentului, a activităților Fundației Terre des hommes în general și a proiectului PRECISION. Acestea pot fi publicate după cum urmează: pe site-ul Childhub, pe site-ul Terre des hommes, pe pagina noastră de Facebook, în broșuri sau pliante, sau vor fi distribuite prin e-mail participanților. Fragmente din înregistrări este posibil să fie transmise către mass-media în scopul promovării proiectului.

Fotografiile nu vor fi folosite în alte scopuri decât cele enumerate mai sus și nu sunt supuse vânzării.

Tdh garantează drepturile de autor pentru orice video/imagine realizată în numele său. Subiectul fotografiat sau filmat, precum și reprezentantul său legal, confirmă că, indiferent de utilizarea, modul sau importanța distribuirii, nu se poate solicita nicio compensație (monetară sau de altă natură). Acest lucru este definitiv.

Subiectul fotografiat / filmat sau reprezentantul său legal poate revoca acest consimțământ în orice moment. De asemenea, acesta poate solicita ștergerea tuturor fotografiilor / videoclipurilor cu sau despre el / ea. Cu toate acestea, pentru imaginile foto și video distribuite anterior datei revocării consimțământului (data primirii revocării de către Tdh) sau a imaginilor în curs de imprimare până la data menționată mai sus, consimțământul rămâne pe deplin valabil, iar imaginile care derivă din acesta nu pot fi retrase.

Prin citirea acestei informări ați luat la cunoștință că vă sunt garantate drepturile prevăzute de Regulamentul 679/2016, și anume:

1. de a fi informat cu privire la prelucrarea datelor dumneavoastră cu caracter personal (articolele 13 și 14 din Regulament);

2. accesul la datele dumneavoastră cu caracter personal (articolul 15 din Regulament);

3. rectificarea datelor dumneavoastră cu caracter personal (articolul 16 din Regulament),

4. ștergerea ("dreptul de a fi uitat") a datelor cu caracter personal (articolul 17 din regulament);

5. obținerea de restricții privind prelucrarea (articolul 18 din Regulament);

6. portabilitatea datelor (articolul 20 din Regulament);

7. depunerea unei plângeri la Autoritatea de Supraveghere a Prelucrării Datelor cu Caracter Personal (ANSDCD) (articolul 77 din Regulament);

8. de a se opune (articolul 21 din Regulament).

9. să se opună profilurilor (articolul 22 din regulament)

10. de a se adresa legii

Vă puteți exercita aceste drepturi sau pentru orice solicitare privind protecția datelor, ne puteți contacta prin e-mail la adresa dpo@tdh.ch.

**Prin participarea la conferință pe platforma ZOOM, vă exprimați consimțământul cu privire la colectarea și prelucrarea datelor dvs. personale, la înregistrarea evenimentului și la publicarea înregistrărilor audio și vídeo conform celor menționate mai sus.**

Data ........................ Nume.................................... Semnătura..............................